৩. সঠিক সরঞ্জাম সঙ্গে রাখুন : ইন্টারভিউয়ের মাঝপথে আপনি নিশ্চয়ই কোনো ইন্টারভিউয়ারের কাছ থেকে কাগজ-কলম ধার নেবেন না। অনেক সময় প্রশ্নকারীর একাধিক প্রশ্ন থাকে। সে সময় মনে রাখার সুবিধার্থে পরের প্রশ্ন নোট করে রাখা যেতে পারে। ইন্টারভিউয়ের সময় কাগজ কলম সঙ্গে রাখা ও প্রয়োজনে নোট করা আপনার নিষ্ঠার একটি ভালো প্রমাণ হতে পারে। এতে আপনার পেশাদারি আচরণ প্রকাশ পাবে। ইন্টারভিউয়ের শেষে কোনো প্রশ্ন করার সময়েও তা কাজে লাগবে। এ জন্য আপনার খুব দামি কোনো কলমের দরকার নেই। শুধু কোনো ব্র্যান্ডের ছাপ ছাড়া একটা মানসম্পন্ন কলম, প্যাড বা ডায়েরি এ কাজে লাগতে পারে। –